# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 6/2016

# zo zasadnutia Kolégia rektora STU zo dňa 01. 06. 2016

**PRÍTOMNÍ: podľa prezenčnej listiny**

**PROGRAM:**

1. Rozpočet STU na rok 2016 (D. Faktor)
2. Sadzobník odmien za autorskú a inú činnosť pre Vydavateľstvo STU (D. Faktor)

*Prizvaní: JUDr. Haladejová a Ing. Zsigo*

1. Študijné programy pre 3. stupeň na UVP STU (Š. Stanko)
2. Návrh “Dodatku číslo 3 k smernici rektora číslo 8/2014-SR zo dňa 10. 09. 2014

Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 v znení dodatku číslo 1 zo dňa 04. 03. 2015 a dodatku číslo 2 zo dňa 16. 02. 2016” (Š. Stanko)

1. Návrh „Dodatku číslo 1 k smernici rektora číslo 9/2015-SR zo dňa 22. 09. 2015

Školné a poplatky spojené so štúdiom na Slovenskej technickej univerzite v Bratislave na akademický rok 2016/2017“ (Š. Stanko)

1. Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2017/2018 na Slovenskej technickej univerzite v Bratislave, Ústave manažmentu   
   (Š. Stanko)
2. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2017/2018 na Slovenskej technickej univerzite v Bratislave, Ústave manažmentu (Š. Stanko)
3. Vyhodnotenie  akcie European Space Agency, konanej dňa 05.05.2016 na pôde STU   
   (Š. Stanko)
4. Letná univerzita pre stredoškolákov 2016 (M. Peciar)
5. Účasť STU na veľtrhoch v roku 2016 (M. Peciar)
6. Vyhlásenie internej univerzitnej súťaže na vypísanie tém na post doktorandské pracovné miesta (S. Biskupič)
7. Rôzne:

A. Vyhodnotenie APVV výzvy 2015 po súčastiach (S. Biskupič)

B. Revitalizácia univerzitného areálu STU Námestie slobody – I. etapa (R. Redhammer)

C. Úhrada dodávok z II. fázy UVP STU – fázovanie (D. Faktor)

**PREDLOŽENÉ MATERIÁLY:**

1. Rozpočet STU na rok 2016
2. Sadzobník odmien za autorskú a inú činnosť pre Vydavateľstvo STU
3. Študijné programy pre 3. stupeň na UVP STU
4. Návrh “Dodatku číslo 3 k smernici rektora číslo 8/2014-SR zo dňa 10. 09. 2014

Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 v znení dodatku číslo 1 zo dňa 04. 03. 2015 a dodatku číslo 2 zo dňa 16. 02. 2016”

1. Návrh „Dodatku číslo 1 k smernici rektora číslo 9/2015-SR zo dňa 22. 09. 2015

Školné a poplatky spojené so štúdiom na Slovenskej technickej univerzite v Bratislave na akademický rok 2016/2017“

1. Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2017/2018 na Slovenskej technickej univerzite v Bratislave, Ústave manažmentu
2. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2017/2018 na Slovenskej technickej univerzite v Bratislave, Ústave manažmentu
3. Vyhodnotenie  akcie European Space Agency, konanej dňa 05.05.2016 na pôde STU
4. Letná univerzita pre stredoškolákov 2016
5. Účasť STU na veľtrhoch v roku 2016
6. Vyhlásenie internej univerzitnej súťaže na vypísanie tém na post doktorandské pracovné miesta
7. Rôzne:

A. Vyhodnotenie APVV výzvy 2015 po súčastiach

B. Revitalizácia univerzitného areálu STU Námestie slobody – I. etapa

C. Úhrada dodávok z II. fázy UVP STU – fázovanie

**K BODU 1: Rozpočet STU na rok 2016**

Materiál uviedol kvestor. Prizvaná: Ing. Matúšková.

**UZNESENIE: 6.1/2016-KR**

Kolégium rektora STU schvaľuje rozpočet STU na rok 2016 bez pripomienok a odporúča

materiál predložiť na zasadnutie Akademického senátu STU.

**K BODU 2: Sadzobník odmien za autorskú a inú činnosť pre Vydavateľstvo STU**

Materiál uviedol kvestor. Prizvaní: JUDr. Haladejová, Ing. Zsigo.

Dokument určuje výšku autorskej odmeny, odmeny recenzentov a odmeny zostavovateľov

za diela vydané Vydavateľstvom STU.

Z diskusie:

Diskusia sa viedla prioritne k bodu 4. Dekanka Bieliková navrhla zvážiť zmenu spôsobu

stanovenia autorskej odmeny, pričom navrhla vymeniť prednášky za kredity. Zmeny

navrhla aj v rámci prílohy, bod 4 – odmena za recenzovanie rukopisu pripravovaného

diela.

V závere diskusie rektor požiadal dekanku Bielikovú o zaslanie svojho návrhu na zmenu

v písomnej forme.

**UZNESENIE: 6.2/2016-KR**

Kolégium rektora STU prerokovalo Sadzobník odmien za autorskú a inú činnosť pre Vydavateľstvo STU s pripomienkami. Po zvážení a zapracovaní pripomienok odporúča interný predpis vydať.

**K BODU 3: Študijné programy pre 3. stupeň na UVP STU**

Materiál uviedol prorektor Stanko v súvislosti s opatreniami na udržateľnosť UVP STU.

Z diskusie:

Dekan Peterka zásadne nesúhlasil s predloženými návrhmi študijných programov. Podľa

jeho vyjadrenia sú do programov zainteresovaní zamestnanci MTF a tento materiál

s ním ako dekanom MTF STU nebol konzultovaný. K uvedenej výtke sa pripojil aj dekan

FCHPT, keďže sa jedná aj o zamestnancov FCHPT.

Podľa názoru prodekana Bitteru nie je reálne, aby študijné programy boli v rámci oblasti

výskumu schválené Akreditačnou komisiou.

V závere rektor navrhol ešte jedno kolo diskusie na uvedenú tému so zainteresovanými

dekanmi.

**UZNESENIE: 6.3/2016-KR**

Kolégium rektora STU prerokovalo materiál Študijné programy pre 3. stupeň na UVP STU s pripomienkami.

**K BODU 4: Návrh “Dodatku číslo 3 k smernici rektora číslo 8/2014-SR zo dňa 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 v znení dodatku číslo 1 zo dňa 04. 03. 2015 a dodatku číslo 2 zo dňa 16. 02. 2016”**

Materiál uviedol prorektor Stanko.

Dokument bol predložený v zmysle § 92 ods. 15 zákona 131/2002 Z. z. o vysokých školách

a o zmene a doplnení niektorých zákonov v znení neskorších predpisov v spojení s § 33

zákona 422/2015 Z. z. o uznávaní dokladov o vzdelaní a o uznávaní odborných kvalifikácií

a o zmene a doplnení niektorých zákonov, ktorý ustanovuje povinnosť vyberania

správnych poplatkov v konaniach o uznanie dokladov o vzdelaní. Materiál bol schválený

na porade prorektora a prodekanov pre vzdelávanie konanej dňa 23.5.2016 a na

zasadnutí Vedenia STU dňa 25.05.2016

**UZNESENIE: 6.4/** **2016-KR**

Kolégium rektora STU schvaľuje materiál „Návrh Dodatku č. 3 k smernici rektora číslo

8/2014-SR zo dňa 10. 09. 2014 Školné a poplatky spojené so štúdiom na STU na akad. rok

2015/2016 v znení dodatku č. 1 zo dňa 04.03.2015 a dodatku č. 2 zo dňa 16.02.2016“.

**K BODU 5: Návrh „Dodatku číslo 1 k smernici rektora číslo 9/2015-SR zo dňa 22. 09. 2015 Školné a poplatky spojené so štúdiom na Slovenskej technickej univerzite v Bratislave na akademický rok 2016/2017“**

Materiál uviedol prorektor Stanko.

Dokument bol predložený v zmysle § 92 ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 9 ods. 2 Smernice rektora číslo 9/2015-SR Školné a poplatky spojené so štúdiom na Slovenskej technickej univerzite v Bratislave na akademický rok 2016/2017 zo dňa 22. 09. 2015. Materiál bol schválený na porade prorektora a prodekanov pre vzdelávanie konanej dňa 23.5.2016 s pripomienkami a na zasadnutí Vedenia STU dňa 25.05.2016 s pripomienkou.

Krátka diskusia sa viedla k zavedeniu poplatku za hybridný preukaz študenta, ktorý je v dokumente navrhovaný vo výške 35 €. Členovia kolégia rektora sa zhodli na vyškrtnutí uvedeného poplatku.

**UZNESENIE: 6.5/2016-KR**

Kolégium rektora STU schvaľuje „Návrh Dodatku č. 1 k smernici rektora číslo 9/2015-SR zo

dňa 22. 09. 2015 Školné a poplatky spojené so štúdiom na STU na akad. rok 2016/2017“

s pripomienkou.

**K BODU 6: Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2017/2018 na Slovenskej technickej univerzite v Bratislave, Ústave manažmentu**

Materiál uviedol prorektor Stanko.

V zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých

školách a o zmene a doplnení niektorých zákonov v znení neskorších predpisov je

potrebné schválenie materiálu v AS STU. Materiál bol prerokovaný na zasadnutí Vedenia

STU dňa 18.05.2016.

**UZNESENIE: 6.6/2016-KR**

Kolégium rektora STU prerokovalo Ďalšie podmienky prijímania na štúdium bakalárskeho študijného programu priestorové plánovanie v ŠO 5.1.2. priestorové plánovanie v akademickom roku 2017/2018 na Slovenskej technickej univerzite v Bratislave, Ústave manažmentu s pripomienkou.

**K BODU 7: Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2017/2018 na Slovenskej technickej univerzite v Bratislave, Ústave manažmentu**

Materiál uviedol prorektor Stanko.

V zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých

školách a o zmene a doplnení niektorých zákonov v znení neskorších predpisov je otrebné

schválenie materiálu v AS STU. Materiál bol prerokovaný na zasadnutí Vedenia

STU dňa 18.05.2016.

**UZNESENIE: 6.7/2016-KR**

Kolégium rektora STU Ďalšie podmienky prijímania na štúdium bakalárskeho študijného

programu investičné plánovanie v priemyselnom podniku v ŠO 3.3.20. odvetvové ekonomiky

a manažment v akademickom roku 2017/2018 na Slovenskej technickej univerzite v

Bratislave, Ústave manažmentu s pripomienkou.

**K BODU 8: Vyhodnotenie  akcie European Space Agency, konanej dňa 05.05.2016 na pôde STU**

Materiál uviedol prorektor Stanko.

Na pôde STU sa konalo prijatie generálneho riaditeľa ESA agentúry J-D.Wörnera. Akcia

bola organizovaná v súčinnosti s MŠVVaŠ a MZVaEZ. Vyhodnotenie/informácia je

súčasťou celého procesu prípravy akcie, priebehu a jej ukončenia.

**UZNESENIE: 6.8/2016-KR**

Kolégium rektora STU berie na vedomie informáciu o vyhodnotení akcie European Space

Agency, konanej dňa 05.05.2016 na pôde STU.

**K BODU 9: Letná univerzita pre stredoškolákov 2016**

Materiál uviedol prorektor Peciar v súvislosti s organizáciou 8. ročníka LUS.

**UZNESENIE: 6.9/2016-KR**

Kolégium rektora STU prerokovalo realizáciu projektu „Letná univerzita stredoškolákov

2016“.

**K BODU 10: Účasť STU na veľtrhoch v roku 2016**

Materiál uviedol prorektor Peciar v súvislosti s prípravou účasti STU na veľtrhoch

vzdelávania v roku 2016.

**UZNESENIE: 6.10A/2016-KR**

Kolégium rektora STU prerokovalo pre rok 2016 účasť STU na veľtrhoch Gaudeamus Slovakia, Akadémia – Vapac, Gaudeamus CZ, Pro Educo.

**UZNESENIE: 6.10B/2016-KR**

Kolégium rektora STU súhlasí, aby bola študentom reprezentujúcim STU na veľtrhoch 2016 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

**UZNESENIE: 6.10C/2016-KR**

Vedenie STU schvaľuje udelenie odmeny študentom zo štipendijného fondu, príp. z iných zdrojov v celkovej sume 3000 €.

**K BODU 11: Vyhlásenie internej univerzitnej súťaže na vypísanie tém na post doktorandské pracovné miesta**

Materiál uviedol prorektor Biskupič.

**UZNESENIE: 6.11/2016-KR**

Kolégium rektora STU prerokovalo Vyhlásenie internej univerzitnej súťaže na vypísanie tém na postdoktoranské pracovné miesta.

**K BODU 12: Rôzne**

**K BODU 12/A: Rôzne/Vyhodnotenie APVV výzvy 2015 po súčastiach**

Materiál uviedol prorektor Biskupič.

**UZNESENIE: 6.12A/2016-KR**

Kolégium rektora STU berie na vedomie prehľad o úspešnosti súčastí STU v APVV výzve 2015 - finančné objemy na projekty.

**K BODU 12/B: Rôzne/Revitalizácia univerzitného areálu STU Námestie slobody – I. etapa**

Materiál uviedol rektor.

Zámerom je zahájiť revitalizáciu univerzitného areálu STU nachádzajúceho sa v centre

Bratislavy. Starostlivosť a údržba nehnuteľností vo vlastníctve STU a prvá etapa

revitalizácie areálu medzi fakultami FCHPT, SjF a SvF STU.

V rámci krátkej diskusie dekani podporili predložený návrh.

**UZNESENIE: 6.12B/2016-KR**

Kolégium rektora STU prerokovalo návrh revitalizácie univerzitného areálu STU Námestie

slobody – I. etapa.

**K BODU 12/C: Rôzne/Úhrada dodávok z II. fázy UVP STU – fázovanie**

Materiál uviedol kvestor.

Ide o druhú fázu projektu Univerzitného vedeckého parku STU. Dokument bol

diskutovaný aj na osobitnom stretnutí s tajomníkmi fakúlt.

V rámci krátkej diskusie dekani Peterka a Šajbidor podporili návrh a vyjadrili súhlas

s participáciou na úhrade predmetných dodávok a vyzvali aj ostatných prítomných na

zapojenie sa do podpory.

**UZNESENIE: 6.12C/2016-KR**

Kolégium rektora STU berie na vedomie správu o stave dodávok a úhrad v projekte

Univerzitný vedecký park STU Bratislava – II. fáza.

**INFORMÁCIE A OZNAMY:**

Rektor

* informoval o návrhu dekana MTF STU udeliť 4 medaile pri príležitosti 30. výročia založenia MTF

**UZNESENIE: 6.13/2016-KR**

Kolégium rektora STU súhlasí s udelením Medaily STU podľa predloženého návrhu:

Dr.h.c. prof. Ing. Ivanovi Hrivňákovi, DrSc.

Ing. Petrovi Fodrekovi, PhD.

Dr.h.c. Ing. Petrovi Dollovi

prof. Dr. Tech. Sc. Borisovi Yakimovichovi

* po dohode s dekanmi potvrdil termín ďalšieho neformálneho stretnutia s dekanmi v piatok dňa 03.06.2016 o 14:00 hod. na FA STU

Prorektor Stanko

* informoval o aktuálnom stave podaných prihlášok

Prorektor Biskupič

* informoval, že dňa 20.06.2016 bude na Slovensku na UK riaditeľ ERC
* informoval, že dňa 12.05.2003 bol vo vtedajšom kolégiu rektora schválený limit na udelenie titulov profesor emeritus v počte 1 kandidát
  + navrhuje, aby bol tento limit zrušený

Stanovisko zo Zápisnice č.7/2003 zo zasadnutia KR STU zo dňa 12. mája 2003:

*„K udeľovaniu titulu profesor emeritus*

*Rektor predložil návrh na predkladanie kandidátov na titul profesor emeritus.*

*O návrhu hlasovali dekani fakúlt.*

*Za: dekani SjF, FEI, FCHPT, FA, MTF*

*Proti: dekan SvF*

*Stanovisko č. 7/7/2003*

*KR STU schvaľuje nasledovnú zásadu na predkladanie návrhov k udeleniu titulu profesor emeritus: každá fakulta môže na rokovanie VR STU navrhnúť 1 kandidáta na udelenie titulu profesor emeritus.“*

**UZNESENIE: 6.14/2016-KR**

Kolégium rektora STU súhlasí so zrušením stanoviska č. 7/7/2003 zo zasadnutia KR STU zo dňa 12. mája 2003, t.j. ruší pravidlo, že „*fakulta môže na rokovanie VR STU navrhnúť 1 kandidáta na udelenie titulu profesor emeritus“.*

Prorektor Moravčík

* informoval o prebiehajúcich výzvach na Teaming, Twinning a ERA Chairs

Dekan Hučko

* požiadal o možnosť automatického zadávania údajov do Magionu pre zamestnancov z ČR, momentálne to funguje len manuálne
  + v nadväznosti na vyššie uvedené kvestor pripraví analýzu stavu
* informoval, že v rámci Medzinárodného strojárskeho veľtrhu vyhrali spolu s MTF STU súťaž a získali Cenu veľtrhu

Dekan Unčík

* z dôvodu hodnotenia sa informoval o možnosti zaradenia kategórie lektorov do katalógu činností pre vzdelávanie

Dekanka Vitková

* informovala o uskutočnených úspešných podujatiach na fakulte

Dekan Peterka

* informoval, že
  + dňa 18.06.2016 sa uskutoční v Trnave 1. ročník memoriálu   
    F. Horňáka, všetci, ktorí ho poznali, sú srdečne vítaní
  + 24.06.2016 sa uskutoční tenisový turnaj
* zaujímal sa o stave príprav novely VŠ zákona

Dekan Šajbidor

* informoval prítomných o vyhlásení novej [výzvy na predkladanie žiadostí o NFP na podporu dlhodobého strategického výskumu a vývoja v oblastiach špecializácie RIS3 SK z hľadiska dostupných vedeckých a výskumných kapacít SR](https://www.opvai.sk/media/11693/opvai_vyzva_dsv_3152016.pdf) s kódom OPVaI-VA/DP/2016/1.2.1-03

Kvestor

* informoval členov kolégia, že bol aktualizovaný okruh disponentov v štátnej pokladnici

V závere rokovania rektor poďakoval prítomným za ich aktívnu účasť na zasadnutiach kolégií rektora a poprial im príjemné prežitie letného obdobia. Zároveň informoval, že najbližšie oficiálne zasadnutie Kolégia rektora STU sa uskutoční 07.09.2016 o 09:00 hod.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 13.06.2016 | PAS STU | 14:00 |  |
|  | 15.06.2016 | VR STU | 09:00 |  |
|  | 22.06.2016 |  |  | 14:00 Menovanie docentov |
|  | 27.06.2016 | AS STU | 14:00 |  |
| **September** | 07.09.2016 | KR STU | 09:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

06.06.2016 06.06.2016